T.G.I. Fridays

T.G.I. Friday’s (, ինչպես նաև «Friday’s», «FRiDAY’S», «T.G.I.s») ռեստորանների ամերիկյան ցանց, հիմնադրված 1965 թվականի մարտի 15-ին Նյու-Յորքում։ Համարվում է Sentinel Capital Partners-ի և TriArtisan Capital Partners-ի ստորաբաժանումը, որոնք ցանցը գնել են 2014 թվականի մայիսին Carlson Companies-ից 800 միլիոն դոլարով։ «Friday’s» ռեստորանների ինտերիերի դիզայնը հայտնի է կարմիր-սպիտակ շերտավոր ծածկով, արույրե բազրիքով, Թիֆանի լուսամփոփներով և այլն։

Ընկերության կենտրոնական գրասենյակը տեղակայված է Քերոլթոնում, Դալասի արվարձանում (Տեխաս)։

Անվանում 
«T.G.I. Friday’s» անվանումը համարվում է անգլերենով հայտնի արտահայտության՝ «Thank Goodness It’s Friday!»  հապավումը ():

Պատմություն 
Ալան Սթիլմանը հիմնեց իր առաջին T.G.I. ռեստորանը ուրբաթ`1965 թվականի մարտի 15-ին Նյու-Յորքում` Մանհեթենի Իսթ-Սայդում Քուինսբորո կամուրջի հարևանությամբ։ Սա շրջան է, որտեղ ապրում էին շատ ուղեկցորդուհիներ և ֆոտոմոդելներ, և Սթիլմանը հաշվարկում էր, որ սեփական բարի բացումը կօգնի նրան ծանոթանալ կանանց հետ։

Ռեստորանը հայտնի դարձավ նաև նրանով, որ ղեկավարության քաղաքականության անբաժանելի մասը դարձավ տարբեր ակցիաների անցկացումը։ Ինչպես, օրինակ, այնտեղ է կատարվել Նյու-Յորքի այսպես կոչված «գիշեր միայն կանանց համար» առաջին երեկույթներից մեկը ():

Մինչև 1970-ականներին Ալան Սթիլմանը երկրի Միջին Արևելքում արդեն բացել էր մի քանի ռեստորան, այդ թվում T.G.I. ռեստորանը Մեմֆիսում, Թենեսի նահանգում։

1971 թվականին Դենիել Սքոգինը գնեց թույլտվություն ցանցի մի քանի ռեստորանների համար։ 1972 թվականին Սկոգգինը բացում է Friday’s ռեստորանը Տեխաս նահանգի կենտրոնում`Դալասում։ Քիչ հետո Սքոգինը դարձավ ռեստորանների ցանցի գլխավոր տնօրենը։ Հեռու ապագայում, նա հաջորդ 15 տարիներին աշխատում է այս պաշտոնում։ 1975 թվականին ցանցը վաճառվել է Carlson Companies ընկերությանը։ Ըստ ընկերության հետ կնքված պայմանագրի Ալան Ստիլմանն ու այլ հիմնադիրները և օգնականները իրավասու չեն ազդել «T.G.I. Friday’s»-ի հեռավոր ճակատագրի հետ կապված կառավարական որոշումների վրա։ Դենիել Սքոգինը Carlson Companies-ի հետ կնքեց պայմանագիր և շարունակեց զբաղեցնել գլխավոր տնօրենի պաշտոնը։

Առաջին ռեստորանը ԱՄՆ-ի սահմաններից դուրս բացվել է Մեծ Բրիտանիայում 1986 թվականին։

1994 թվականին «Friday’s» առաջին ռեստորանը փակվեց։ Այժմ նրա տեղում բացվել է նախկին ռեստորանի ինտերիերի մի մասը (օրինակ, Ստիլլմանի տեղադրած արույրե բազրիքը) պահպանած «Baker Street» անգլիական փաբը։

2011 թվականի մարտի դրությամբ աշխարհում բացված է «Friday’s» ցանցի 992 ռեստորան։

2014 թվականի մայիսի 20-ին «T.G.I. Friday’s»-ը վաճառվել է Sentinel Capital Partners և TriArtisan Capital Partners ընկերություններին 800 միլիոն դոլարով։

Ծանոթագրություններ

Արտաքին հղումներ 
 Պաշտոնական միջազգային կայք 
 Ընկերության կայքը Ռուսաստանում

Ռեստորաններ
Ռեստորաններ ըստ տեսակի
Ռեստորաններ ըստ երկրի
Ռեստորաններ ըստ հիմնադրման տարեթվի
Ռեստորաններ ըստ ժամանակի